નાણામંત્રી નીતિન પટેલે રાજ્યના બજેટમાં ખેડૂતો, મહિલાઓ અને યુવાનો ઉપર વધુ ધ્યાન કેન્દ્રિત કયુ છે. ચૂંટણીઓમાં મળી રહેલી અધકચરી સફળતાઓને કારણે આવું લોકભોગ્ય બજેટ રજુ કર્યુ હોય તેવું લાગી રહ્યું છે. કૃષિલક્ષી બજેટ આપવા સિવાય ગુજરાતની સરકાર પાસે બીજો વિકલ્પ જ નહોતો. કારણ કે કેન્દ્રના બજેટનો પડઘો પાડવો જરી હતો. એક તો વિધાનસભાની ચૂંટણીમાં ગ્રામીણ ક્ષેત્રએ ભાજપને મારેલો ફટકો એ તાજો બનાવ છે. સ્વાયત સંસ્થાઓની તાજેતરમાં યોજાયેલી ચૂંટણીઓમાં પણ એકંદરે ભાજપે પંચાયતો અને પાલિકાઓ ગુમાવી જ છે અને હવે લોકસભાની ચૂંટણીઓ નજીક આવી રહી છે, તેથી ગ્રામીણ પ્રજાની સમસ્યાઓ ઉકેલવા અને યોગ્ય સંકલન સાધવા સરકારે ઝઝૂમવું જ પડશે. ગ્રામીણ પ્રજાનો વિશ્ર્વાસ નહીં જીતાય તો લોકસભાની હાલની બેઠકોમાં ગાબડું પડવાની શકયતા છે. કેન્દ્રએ પણ એ જ કરવાનું છે અને ભાજપશાસિત રાય સરકારોએ પણ એ જ કરવાનું છે.